
PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                                                                                            Data, 25.09.2002

                                                                                            Nr.24/300


 R A P O R T 
asupra proiectului de Lege privind producerea şi comercializarea hameiului


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu proiectul de Lege privind producerea şi comercializarea hameiului, transmis cu adresa nr. 376 din 3 septembrie 2002.


La întocmirea raportului, Comisia a avut în vedere avizul Consiliului Legislativ şi avizul Comisiei juridice, de disciplină şi imunităţi.


Proiectul de lege are ca obiect de reglementare producerea şi comercializarea hameiului, precum şi relaţiile dintre producători, procesatori şi comercianţi, în scopul adaptării legislaţiei din România la acquis-ul comunitar în domeniul producţiei de hamei.

Proiectul de lege privind producerea şi comercializarea hameiului face parte din categoria legilor ordinare, potrivit prevederilor art. 72 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, doamna Paula Craioveanu - şef birou în cadrul serviciului de tutun şi hamei din Ministerul Agriculturii, Alimentaţiei şi Pădurilor.

La lucrările comisiei au fost prezenţi 31 deputaţi, din totalul de 32 membri ai comisiei.

Raportul comisiei a fost adoptat în unanimitate, în şedinţa din 24 septembrie 2002.

Proiectul de lege a fost adoptat de Senat în şedinţa din 27 iunie 2002.

În urma dezbaterii, Comisia propune admiterea cu modificări  a proiectului de lege.

I. Amendamente admise


În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text iniţial


	Text propus de Comisie

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Art.10. – 

(2) Livrarea reprezintă o cantitate de produse care are aceleaşi caracteristici şi este trimisă de un destinatar, în acelaşi timp, unui singur expeditor. 
	Alin. (2) al art. 10 se modifică şi va avea următorul cuprins:

" Art.10. – 

(2) Livrarea reprezintă o cantitate de produse care are aceleaşi caracteristici şi este trimisă de un expeditor, în acelaşi timp, unui singur destinatar."

Deputat: Ioan Bâldea - PRM

Deputat: Ion Ştefan - PSD
	Pentru o corectă exprimare.

	2. 
	Art.13. – (1) Produsele prevăzute la art.1, din ţările nemembre, pentru a fi comercializate în Uniunea Europeană  trebuie să facă dovada că din punct de vedere a calităţii, sunt cel puţin echivalente cu limitele minime de comercializare adoptate pentru produse similare, recoltate în cadrul Comunităţii sau derivate ale lor. 


	Alin. (1) al art. 13 se modifică şi va avea următorul cuprins:

"Art.13. – (1) Produsele prevăzute la art.1, pentru a fi comercializate în Uniunea Europeană,  trebuie să facă dovada că din punct de vedere al calităţii sunt cel puţin echivalente cu limitele minime de comercializare adoptate pentru produse similare, recoltate în cadrul Comunităţii sau derivate ale lor."

Deputat: Ionel Adrian - PSD

Deputat: Marinache Vişinescu - PRM


	Pentru claritatea exprimării.


II . Amendamente respinse

În cursul dezbaterii, Comisia a respins următoarele  amendamente: 

	Nr. crt.
	Text iniţial


	Amendament propus şi autorul acestuia
	Motivare 



	1. 
	Art.2.- În sensul prezentei legi, termenii prevăzuţi la art. 1 se definesc astfel:

a) hamei - inflorescenţe uscate, cunoscute şi sub denumirea de conuri, de la planta femelă de Humulus lupulus, de formă ovoidă.
	Lit. a de la art. 2 se modifică şi va avea următorul cuprins:

" a) conuri de hamei - inflorescenţe uscate, de formă ovoidă,  de la planta femelă de Humulus lupulus"

Deputat: Ioan Sonea - PRM 
	1.

2. Termenii sunt definiţi ca în legislaţia comunitară.

	2. 
	Art. 9. - Contractele încheiate între producătorii agricoli de hamei  şi cumpărătorii de hamei se înregistrează, pe categorii, de organismul desemnat în acest scop de către autoritatea competentă a statului.
	Art. 9 se modidfică şi va avea următorul cuprins:

" Art. 9. - Contractele încheiate între producătorii agricoli de hamei  şi cumpărătorii de hamei se înregistrează, pe categorii de produse de hamei de către organismul desemnat în acest scop de către autoritatea competentă a statului."

Deputat: Ioan Sonea - PRM
	1.

2. Text superfluu.

	3. 
	Art.12. - (2) Certificatul pentru denumire de origine poate fi emis numai pentru produsele recoltate în zonele recunoscute de producţie sau preparate din astfel de produse care aparţin soiurilor din Catalogul Comunitar şi/sau din Lista Oficială de Soiuri ale României, cu respectarea standardelor de calitate care satisfac limitele minime de comercializare, valabile pentru o anumită etapă de comercializare. Prin ordin al ministrului agriculturii, alimentaţiei şi pădurilor se aprobă standardul de calitate pentru hamei.

(3) Normele detaliate de certificare, procedurile de certificare în vederea denumirii de origine, lista laboratoarelor de analize fizico- chimice, organismele şi persoanele cu atribuţii de certificare a denumirii de origine se stabilesc prin ordin al ministrului agriculturii, alimentaţiei şi pădurilor.
	Art. 12 se modidfică şi va avea următorul cuprins:

" Art.12. - (2) Certificatul pentru denumire de origine poate fi emis numai pentru produsele recoltate în zonele recunoscute de producţie sau preparate din astfel de produse care provin din soiurile prevăzute în  Catalogul Comunitar şi/sau din Lista Oficială de Soiuri ale României, cu respectarea standardelor de calitate care satisfac limitele minime de comercializare, valabile pentru o anumită etapă de comercializare. Prin ordin al ministrului agriculturii, alimentaţiei şi pădurilor se aprobă standardul de calitate pentru hamei.

(3) Normele detaliate de certificare, procedurile de certificare în vederea denumirii de origine, lista laboratoarelor de analize fizico- chimice şi organismele corespunzătoare se stabilesc prin ordin al ministerului agriculturii, alimentaţiei şi pădurilor. Persoanele cu atribuţii în domeniul de certificare a denumirii de origine sunt selectate pe bază de concurs organizat de Ministerul Agriculturii, Alimentaţiei şi Pădurilor."

Deputat: Ioan Sonea - PRM
	1.

2. Text superfluu.

	4. 
	Art.13. – (1) Produsele prevăzute la art.1, din ţările nemembre, pentru a fi comercializate în Uniunea Europeană  trebuie să facă dovada că din punct de vedere a calităţii, sunt cel puţin echivalente cu limitele minime de comercializare adoptate pentru produse similare, recoltate în cadrul Comunităţii sau derivate ale lor. 


	Alin. (1) al art. 13 se modifică şi va avea următorul cuprins:

"Art.13. – (1) Produsele prevăzute la art.1, obţinute în România, pentru a fi comercializate în Uniunea Europeană  trebuie să facă dovada că din punct de vedere al calităţii, sunt cel puţin echivalente cu limitele minime de comercializare adoptate   pentru   produse   similare   sau 

derivatele lor recoltate în cadrul Comunităţii sau derivate ale lor."

Deputat: Ioan Sonea - PRM 
	1.

2. Text superfluu.

	5. 
	Art.14. – 

(2) Suprafaţa minimă a unei zone de cultură este de 60 ha.
	Alin. (2) al art. 13 se modifică şi va avea următorul cuprins:

"(2) Suprafaţa minimă a unei zone de cultură este de 50 ha."

Deputat: Ioan Sonea - PRM 
	1. 

2. Prevederile prezentului proiect sunt armonizate cu legislaţia comunitară din domeniu.

	6. 
	Art.15. – (1) Plantaţiile de hamei înfiinţate în afara zonelor delimitate, conform art.14 alin.(2), nu sunt recunoscute ca purtătoare de denumire de origine, nu pot fi certificate şi nu beneficiază de sprijinul statului.


	Alin. (1) al art. 15 se modifică şi va avea următorul cuprins:

" Art.15. – (1) Plantaţiile de hamei înfiinţate pot fi recunoscute ca purtătoare de denumire de origine după ce sunt certificate de organismele de specialitate din Ministerul Agriculturii, Alimentaţiei şi Pădurilor."

Deputat: Ioan Sonea – PRM
	1. 

2. Textul iniţial reglementează obligativitatea înfiinţării plantaţiilor în zonele delimitate pentru a se putea beneficia de sprijinul statului.



	7. 
	Art. 16. -(3) Biroul de inspecţie tehnică a hameiului şi produselor din hamei verifică eligibilitatea recunoaşterii grupurilor de producători sau asociaţiilor, propune retragerea recunoaşterii acelora care nu mai îndeplinesc condiţiile de recunoaştere sau care au primit recunoaşterea pe baza unor informaţii eronate, îndeplinirea condiţiilor de comercializare a hameiului şi a produselor din hamei.
	Alin. (3) al art. 16 se modifică şi va avea următorul cuprins:

"(3) Biroul de inspecţie tehnică a hameiului şi produselor din hamei verifică îndeplinirea condiţiilor recunoaşterii grupurilor de producători sau asociaţiilor, propune retragerea recunoaşterii acelora care nu mai îndeplinesc condiţiile de recunoaştere sau care au primit recunoaşterea pe baza unor informaţii eronate, urmăresc îndeplinirea condiţiilor de comercializare a hameiului şi a produselor din hamei."

Deputat: Ioan Sonea - PRM
	1. 

2. Text superfluu.

	8. 
	Art.20. – (1) Pentru a fi recunoscute, asociaţiile de producători trebuie să îndeplinească următoarele condiţii: să cuprindă numai producători de hamei, numărul acestora să fie de minimum şapte, să acopere o suprafaţă cultivată cu hamei de minimum 60 ha şi să se constituie la iniţiativa producătorilor de hamei. 


	Alin. (1) al art. 20 se modifică şi va avea următorul cuprins:

"Art.20. – (1) Pentru a fi recunoscute, asociaţiile de producători trebuie să îndeplinească următoarele condiţii: să cuprindă numai producători de hamei, numărul acestora să fie de minimum şapte, să acopere o suprafaţă cultivată cu hamei de minimum 50 ha şi să se constituie la iniţiativa producătorilor de hamei." 

Deputat: Ioan Sonea - PRM
	1.

2. Prevederile prezentului proiect sunt armonizate cu legislaţia comunitară din domeniu.





Comisia a propus aprobarea proiectului cu unanimitate de voturi. 





Preşedinte,









Secretar,



       
        Ioan BÂLDEA 







          Victor NEAGU

Întocmit: Experţi parlamentari


  Aneta Barbu

  Anton Păştinaru

  
  Florentin Oancea

